จัดกลยุทธ์ลงทุนวันนี้ โบรกฯ แนะ “ซื้อเก็งกำไร” 15 หุ้นเด็ดมีปัจจัยบวกเฉพาะตัว
จัดกลยุทธ์ลงทุนวันนี้ โบรกฯ แนะ "ซื้อเก็งกำไร" 15 หุ้นมีปัจจัยบวกเฉพาะตัว นำโดย IVL, TU, EPG, STA, TRUBB, TMB, BBL, AOT, CENTEL, MINT, SPA, CPALL, ROBINS, CPN และ COL
19 ธ.ค. 2560

บล.กรุงศรี ระบุว่า ภาวะตลาดหุ้นยังคงได้ปัจจัยบวกจากความคาดหวังสภาคองเกรสสหรัฐจะผ่านร่างกฎหมายปฏิรูปภาษีขั้นสุดท้ายได้ในสัปดาห์นี้และส่งต่อให้ปธน.โดนัลด์ ทรัมป์ ลงนามรับรองเป็นกฎหมายก่อนวันคริสต์มาส  นอกจากนี้แรงซื้อกองทุน LTF RMF ช่วงปลายปี และ Fund Flow ต่างชาติที่พลิกเป็น Net Buy 2 วันราว 1 พันล้านบาท ซึ่งเป็นแรงหนุนดัชนี
อย่างไรก็ตามควรระวังแรงขายตามสัญญาณทางเทคนิคแนวต้าน High เดิม 1,730 จุด  ดังนั้นประเมินว่า SET จะปรับตัวขึ้นทดสอบ 1,730 จุดก่อนจะอ่อนตัวลง
กลยุทธ์การลงทุนวันนี้ : ซื้อเก็งกำไร
1.IVL, TU, EPG ได้ประโยชน์จากความคืบหน้ากฏหมายปฏิรูปภาษีสหรัฐฯ
2.STA, TRUBB ราคายางพาราพุ่งทำ High ในรอบ 2 เดือนล่าสุด 200 Yen/Kg
3.กลุ่มธนาคาร (TMB, BBL) เศรษฐกิจไทยขยายตัวต่อเนื่องรวมถึงทิศทางดอกเบี้ยขาขึ้น
4.กลุ่มท่องเที่ยวและโรงแรม (AOT, CENTEL, MINT, SPA ) High Season การท่องเที่ยวช่วงปลายปี
5.กลุ่มค้าปลีก (CPALL, ROBINS, CPN, COL) การจับจ่ายใช้สอยช่วงเทศกาลคริสมาสต์และปีใหม่